**COMUNICAT DE PRESĂ**

În urma semnării Convenției de finanțare nerambursabilă a proiectului **CENTRU DE ZI ”TERAPIA”** în cadrul **Programului de Interes Naţional** în domeniul protecției şi promovării drepturilor persoanelor cu dizabilități „Înfiinţarea de servicii sociale de tip centre de zi, centre respiro / de criză şi locuinţe protejate în vederea dezinstituţionalizării persoanelor cu dizabilităţi aflate în instituţii de tip vechi şi pentru prevenirea instituţionalizării persoanelor cu dizabilităţi din comunitate”, vă aducem la cunoștință că a început implementarea proiectului și că a fost eliberată de către Primăria Municipiului Suceava **Autorizația de construire nr. 50/08.03.2024** pentru executarea lucrărilor privind înființarea unui centru de zi în municipiul Suceava, județul Suceava, cu o capacitate de 30 beneficiari/zi, amenajat și dotat conform standardelor minime de calitate necesare persoanelor adulte cu dizabilități.

**Centrul de Zi „TERAPIA”** va avea ca scop furnizarea unui ansamblu de activități, realizate în intervale diferite ale zilei, persoanelor adulte cu dizabilități rezidente în LMP-uri, precum și persoanelor cu dizabilități din comunitate, în vederea dezvoltării/menținerii deprinderilor de viață independentă, abilitării/reabilitării funcționale, dezvoltării abilităţilor lucrative și integrării şi participării sociale şi civice.

Serviciu social nou înființat va oferi un ansamblu de activități, adecvate nevoilor specifice ale beneficiarilor, vizând creșterea gradului de autonomie personală, a nivelului de abilitare/reabilitare și a achiziției de noi deprinderi de viață independentă, în scopul valorificării potențialului restant și a facilitării integrării sociale și profesionale.

Pe întreg procesul de furnizare a serviciilor sociale din cadrul Centrului de zi se va urmări promovarea drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi.

Valoarea proiectului este de **578.907,62 lei** lei, din care cofinanțarea Consiliului Județean Suceava este de **60.907,62** lei.

Durata de implementare a activităților proiectului nu trebuie să depășească data de 30.11.2024.

Director executiv,

Georgeta Nadia CREȚULEAC

Manager proiect,

Botezatu Nicoleta